منی سپر یک شپے۔
 آزمانکار: عندلیب گچکی
انشپی ماہ ء دوذدھ انت . . .منی گہار ء – منی جست ء پسو دات. .
 او ؟ گنداں چاردہ نزیک انت پمے ڈن چو رژنا انت . . .من ڈن چاران اتاں. . .من لوٹت دست ء شار بدیان کہ دست ء- سارتیں گوات ۓ بلگیت. . .بلے بے سوب بوتاں چیا کہ بس ء کانچ بند اتاں . . .
باہد انت ایشانی کانج پچ اوں بہ بوتیناں . . .اگں ھنگامی حالت ۓ بوت کڈا؟ . . .من گوں وت گپ ء -اتاں. . .
 ڈن انگت رژنا ات مناں درچک ء دار ء مزن بالادیں کوہ گندگ ء پیداک اتاں. . . .
دراہ واب انت مناں چیا واب نئت؟لیٹ اوں بند انت مناں شاعری ء کتاب ء دشت _ وفا گون انت بلے چون بہ وانانیے؟
باریں کجام گشندہ ء کیسٹ انت وانگ ء انت. . .تو سرجانانیں کجا مبارک. . . .او شاہ جان ء آواز انت. . . مناں نوں یات اتک. . .
 اے گم کہ داتگ آ بے وفا ء- . . .شاہ جان نالاگ ء -ات. . . .
 منی گماں تو چے پیم ء- ذان ء_؟. . .بزگیں شاعر گلہ کنگ ء ات. . . .
 کی گلہ ء -کنیے تو بزگیں قاضی ؟ من دل ء- گوں مبارک قاضی ء گپ ء اتاں. . .
 من وتی گہار ء_ نیمگ چارت آ واب ات. . . .تماشہ کنے تو. . .وابے انو تی شپ پہ واب روچ بیت بلے واھے پہ من کہ واب ء گومن ذھر کتگ. . .
 من چماں نز کناں دیراں چہ کہ بلکن واب ء پہ من بزگ بکنت . . .
 کجا شتگے انشپی تو ؟ . . . .
 نو من ذانگ ء اتاں کہ واب ء گوں منی ذندء چنچو آرذشت است. . . اے اوں نہ انت کہ مناں تی چنچو ذلورت انت. . .من گوں واب ء ذار کتگ ات. .
من نہ ذانت تو چو مناں بیحال کنے یکیں سابط گشیت. . .
 ھاھا اے و ء گشۓ منی واب ء_ وڈا انت کہ مناں بیحالی کتگ. . .
 مناں کندگ اتک سابط ء سر ء. .
 شاہ جان ء انگت وتی گٹ روسینتگ ات پہ سوت ء جنگ ء. . .
منی ھیال ء اے بس ء ڈراہیور ء شاہ جان پسند انت. . .
 او . . .
 من انگت ڈن ء چاران اتاں. . .
 شپۓ تہاری اوں مناں دوست بیت . . .سکون دنت چماں کمے آرام رسیت . .روچ ء روژناھی ء و بیدے گم ء دگہ چے گون؟ . . .
 چونیں گم ؟
 منان چہ منی جند جست ء ات؟
 دنیا میں غم اور بھی ھیں. . . . .
 مناں سمول ء مدے مناں ھانل ء بدے . . .من گوں اے سوت ء اشکنگ ء ھیران بوتاں. . .ایشی متلب؟
 ھانل پہ شہ مرید ء گنوک ات ء سمو پہ توکلی ء-. . .
 مرچی آگن ماہ ایشان ذانیں ایشانی پاکیزگیں مھر ء_ سوب ء- . . .
 دوھین وتی عاشقانی دوستدار بوتگاں. . .
 اد ء شاعر چیا چو گشگ ء- انت؟ ؟ اے و سمو ء گوما نا انصاپی ۓ. . .
 باریں چہ مکسد بوتگ شاعر ء. . .
 منی مبائل چہ پرس ء کشت وھد ء چاراں. . .نوکی یازدہ ء نیم انت. . .
 آف ھدا دگہ شپ چیتچو است. .
 او اے واب . . . . .
من کانچ ء چے ماہ ء چارگ ء_ کوشست ء کنگ ء اتاں. . .ماہ نہ زاناں دوذدہ ء اے وقت ء وت نئت یا جمبراں چیر داتگ؟ ؟
 تو وت ء چینچو جست کنے؟ ؟
 دمبرت من . . .
 من وت ،وتا گشگ ء اتاں. . .
 شر من پد ء چماں نرکناں بلکں نوں واب ء اوں بزگ کنت ء کیت. . .
 او دوست مناں چے دل گرانے ھچ پرواہ نیست . .واہ قاضی . .
 نوں عارف وتی آواز ء تاچینگ ء ات. . .
 مردم دراہ واب انت . . .
 مناں. .
 تہاری انت. . .
 عارف ء توار انت. .
 قاضی ء وشیں شعر انت. .
 یکیں واب انت گار انت. .
 بلے من اوں واب ء_ شوھاذ ء واستہ وتی جہد ء کنگ یلہ نہ کتگ ات. . .
 ڈھونڈنے والوں کو دنیا بھی نئی ملتی ھے . . .
 پمے باریں چے ٹائم ات کہ من وتی جہد ء سوبین بوتگتاں. . .
 منی چم بس ء ترندیں سٹی ء پچ بوتاں. . . .
 ادا بس ء پہ مسافرانی نان ء وارگ ء واستہ داشتگ ات . .اے جاگہ من پیسر ء اون دیستگ. . .
آف ھدا اے جاگہ داراگی ء؟ ؟
 من وتی مرک مجینت. . .مناں ادبی حکیم ء تران ۓ یاد اتک مرک ء مجینگ ء. . .
 گڈا من چے بکناں؟ مردم وت اے وڈ بیت. . .
اد ء کی دل وارگ ذوریت . . .
 من وتی برات ء پسو دات اھی مارہ جست کتگ ات کہ چے بیاراں. . .
 من و ء کراچی ء مردمانی سر ء افسوذ ورتگ . . .
 واجہ اے ھوٹل ء مالک بلوچے . .ادء مسافر اوں بلوچ. . .اف ھدا. . .اودا ٹرانسفورٹ ء ویٹنگ روم ء ھال ء منی دل انگت بد ات. . .
واجہ کسہ اگں یورپ ء چہ کسے پہ سروۓ واستہ اد ء بئت . . .ھمے راھاں سفر بکنت اھی تاتر چے بیت پہ بلوچاں؟ ؟
 بے شک ما بسماندہ انت ما غلام انت. . .بلے سپاھی وا مے دست ء بوت کنت ناں. . .
 گوں کہ گپ ء اے؟ ؟
 ھان . . .
 ھچ . . .
 وت ء جست کنے کیا سرپد کنے؟ ؟
 بس پدا راھدگ بوت ء پد ا عارف وش الہانی ء لگت. .
 من گنوکاں دل گنوکیں پہ گل ء
 روچ ء شپ نالیت چو ذحیفیں بلبل ء. .
 من پہ کجام بزگی واب کپتگ اتاں. . .باریں نوں واب کپاں یا اناں. . .
من ڈن ء چارگ ء اتاں. . .من اے کوھاں گندگ ء نہ انت. . .
 منی ھیال ء کوہ اے دگ ء چہ سک دور انت. . .
 نئت جہندم مئت. . .اینچو مننت ء جنت وش نہ انت نہ کہ واب. . .
من وتی دل ء- فیصلہ کت کہ من اوں اے واب ء_ مننتاں نہ گراں. . .
 ھمے سوب ات ذاناں کہ واب ء اوں نکرہ کنگ ء_ موہ نہ رست . . .
نماذ کننت ایر ء ات اگں نہ من رواں. .
 اے ڈراھیور ء_ تروندیں حکمانہ توار ات . .ء من اوں ھمے آواذ ء پچلرزاتاں. . .
 من ھرچ ۓ کناں چم پدا بند بنت. . .من وتی سیاھیں چادر وتی دیم ء – پر دات . . .
بس ء راھدگ بوھگ ء گوں من چم پہ شری ء – پچ کتاں کہ چاراں کجام جاہ انت. . .
 اے؟ ؟کجام جاہ انت؟ ؟
 اے و – گشے ھمے سیلاب ذدہ ناصر آباد انت. . .
 من وتی چم پہ شری ء پچ کتاں نوں مناں یقین بوت. . .
 شپ اوں آسر بوتگ ات ء من اوں وتی منزل ء- نزیک بوھان آتاں. .
 باذیں وداراں رند ھما تمپ ء کلات ء وتی سر کشتگ ات. . .
 شپ ء_ ساہ نوں سستگ ات روچ گوں وتی سہریں چماں سر ء_ تہا ات. . .
(ھلاس)